CELEX: 62010CN0369
Language: sl
Date: 2010-07-22 00:00:00
Title: Zadeva C-369/10 P: Pritožba, ki jo je 22. julija 2010 vložila Ravensburger AG zoper sodbo Splošnega sodišča (osmi senat) z dne 19. maja 2010 v zadevi Ravensburger AG proti Uradu za usklajevanje na notranjem trgu (znamke in modeli) (UUNT), Educa Borras, S.A., T-108/09

25.9.2010   
            
            
               SL
            
            
               Uradni list Evropske unije
            
            
               C 260/10
            
         Pritožba, ki jo je 22. julija 2010 vložila Ravensburger AG zoper sodbo Splošnega sodišča (osmi senat) z dne 19. maja 2010 v zadevi Ravensburger AG proti Uradu za usklajevanje na notranjem trgu (znamke in modeli) (UUNT), Educa Borras, S.A., T-108/09
   (Zadeva C-369/10 P)
   ()
   2010/C 260/13
   Jezik postopka: angleščina
   
      Stranke
   
   
      Pritožnica: Ravensburger AG (zastopnika: H. Harte-Bavendamm, M. Goldmann, odvetnika)
   
      Drugi stranki v postopku: Urad za usklajevanje na notranjem trgu (znamke in modeli), Educa Borras, S.A.
   
      Predlogi pritožnice
   
   
               —
            
            
               pritožba zoper sodbo Splošnega sodišča z dne 19. maja 2010 (T-108/09) naj se razglasi za dopustno;
            
         
               —
            
            
               sodba Splošnega sodišča naj se razveljavi;
            
         
               —
            
            
               odločba drugega odbora za pritožbe z dne 8. januarja 2009 (zadeva R 305/2008-2) naj se razveljavi in če je potrebno tudi odločba oddelka za izbris z dne 3. septembra 2006 (zadeva 1107C);
            
         
               —
            
            
               če je potrebno, naj se zadeva vrne v ponovno odločanje UUNT;
            
         
               —
            
            
               intervenientki in UUNT naj se naloži plačilo stroškov, ki jih je imela pritožnica s to pritožbo.
            
         
      Pritožbeni razlogi in bistvene trditve
   
   Pritožnica navaja, da je treba izpodbijano sodbo razveljaviti iz naslednjih razlogov:
   
               1.
            
            
               Izkrivljanje dokazov z napačno predstavitvijo pritožničinih izjav o dejstvih glede seznama proizvodov zadevne znamke Skupnosti, ker je bilo navedeno, da „v obravnavanem primeru ni sporno, da proizvodi, za katere je bila zadevna znamka registrirana, med drugim vključujejo spominske igre“.
            
         
               2.
            
            
               Izkrivljanje dokazov z uporabo člena 52(1)(a) v povezavi s členom 7(1)(c) Uredbe o znamki Skupnosti (1) in uporaba napačnega in prestrogega merila pri presoji opisnosti besedne znamke, in sicer znamke Skupnosti št. 1 203 629„MEMORY“.
            
         
               3.
            
            
               Izkrivljanje dokazov z uporabo člena 52(1)(a) v povezavi s členom 7(1)(b) Uredbe o znamki Skupnosti in uporaba napačnega in prestrogega merila pri presoji razlikovalnega učinka besedne znamke, in sicer znamke Skupnosti št. 1 203 629„MEMORY“.
            
         
               4.
            
            
               Izkrivljanje dokazov s skoraj izključnim utemeljevanjem z domnevno jezikovno uporabo v oddaljenih neevropskih državah.
            
         
      (1)  Uredba Sveta (ES) št. 207/2009 z dne 26. februarja 2009 o blagovni znamki Skupnosti, UL L 78, str. 1.